text: Billig brændstof i Jels
  11 december 2015 kl. 10.45
  I et par timer fredag formiddag kunne bilisterne tanke ekstraordinært billig brændstof i Jels.
  Priskrig på mælk og benzin kan altid få de mest spare-ivrige forbrugere til at slå til.
  Derfor benyttede rigtig mange bilister sig da også af to timer med lave benzin- og dieselpriser, som var tilfældet fredag formiddag på Uno X-tanken i Jels.
  Her kunne en liter 95 oktan erhverves for 8.92 og en liter diesel var nede i 7.19. Priserne var sat ned som et reklamefremstød for kiosk og værksted Uno X-tanken i Jels.
  